Pål Atle Skjervengen

Pål Atle Skjervengen (født 1960) er en norsk forretningsmann og tidligere politiker (FrP). 

Han var innvalgt på Stortinget fra Oslo 1989–1993, og var 1. vararepresentant 1985–1989. Han var generalsekretær i Fremskrittspartiets Ungdom 1981–1982, politisk nestleder 1982–1984, samt leder 1984–1987. Han meldte seg ut av Fremskrittspartiet i 1994, etter splittelsen på landsmøtet på BolkesjøVG - DET ENDELIGE FARVEL (19.04.1994  -  Side: 3) «I går meldte Pål Atle Skjervengen seg ut av Fremskrittspartiet, og oppfordrer indirekte alle sine meningsfeller i partiet om å gjøre det samme» og meldte seg senere inn i Høyre.

Skjervengen har examen artium fra 1979, samt administrasjonskurs i Hæren fra 1980. Han har eksamen i bedriftsøkonomi ved Handelshøyskolen BI fra 1982.

Han har ledet rådgivningsselskapet Konsensus Kommunikasjon. I denne egenskap var Skjervengen blant annet benyttet som valgkamprådgiver for partiet Venstre. Han var deretter daglig leder i ulike vinimportfirmaer i Oslo60 års omtale i Aftenposten 6. oktober 2020 og var fra 2006 styreformann i Vin- og brennevinleverandørenes forening.

 Stortingskomiteer 
 1991–1993 medlem i Kommunal- og miljøvernkomiteen
 1989–1991 sekretær i Justiskomiteen
 1989–1993 varamedlem i Den utvidede utenriks- og konstitusjonskomiteen
 1989–1993 medlem i Valgkomiteen

 Referanser 

 Eksterne lenker 



Kategori:Stortingsrepresentanter fra FrP
Kategori:Stortingsrepresentanter for Oslo
Kategori:Stortingsrepresentanter 1989–1993
Kategori:Norske foreningspersoner
Kategori:Norske kommunikasjonsfolk
Kategori:FpUs ledelse